સાણંદ તાલુકા પંચાયતના અઢી વર્ષના શાસન બાદ બાકીની મુદત માટે 19મી જુને યોજાયેલી ચૂંટણીમાં ભાજપના જ છ સદસ્યોમાં અસંતોષનો ઉકળતો ચરૂ બહાર આવ્યો અને ભાજપની વિરૂદ્ધમાં બળવો કરીને કોંગ્રેસના સાત સદસ્યોનો ટેકો લઇને ૧૩ સદસ્યોનો બહુમત પ્રાપ્ત કર્યો હતો. પરંતુ સત્તા હાથમાંથી જતી રોકવા પહેલી જ મિટીંગમાં મારામારી તેમજ હોબાળા બાદ ભાજપના સદસ્યોએ સભા ખોરવી નાંખીને ચૂંટણી અધિકારી પાસે ૨૨મીની મુદત પડાવી હતી.